**,,Gyermekvár” Német Nemzetiségi Óvoda Újhartyán**

**Kinderburg Deutscher Nationalitätenkindergarten Hartian**

**2367 Újhartyán, Béla gödör park 3.**

[**intezmenyvezeto@gyermekvarovoda.hu**](mailto:intezmenyvezeto@gyermekvarovoda.hu)

[**www.gyermekvarovoda.hu**](http://www.gyermekvarovoda.hu)

**Tárgy: Gyermekvár Német Nemzetiségi Óvoda 2025. augusztusi nyitva-tartása**

Tisztelt Intézmény Fenntartó Képviselők!

Dr. Maruzsa Zoltán köznevelési államtitkár 2025. július 2-i keltezéssel ,,Óvodai nyári zárás-tájékoztatás” tárgyú levelében felhívta a hazai fenntartók és óvodaigazgatók figyelmét, hogy az óvodák működését szabályzó Köznevelési törvény alapján az óvoda szeptember 1-től augusztus 31-ig működő intézmény, így a gyermekeket el kell látni a teljes óvodai évben amellett, hogy az alkalmazottak szabadságát július 1-augusztus 31 között kell kiadni.

Ha a Fenntartó úgy dönt, hogy az óvoda karbantartás vagy egyéb ok miatt be kell zárjon, a vele jogviszonyban álló gyermekek ellátását másik óvodában kell biztosítani szerződéses formában.

(CSATOLMÁNY a teljes levél)

Városunk Jegyzője 2025. július 8-án konzultációt hívott össze az üggyel kapcsolatban, ahol megállapodás született arról, hogy az óvoda teljes szülői körét tájékoztatom erről és felmérem az igényeket.

(CSATOLMÁNY a jelentkezők táblázata)

A jelentkezőknek kiküldtük a ,,Nyári óvodai ellátás iránti szülői igény bejelentése” dokumentumot, a jelzés hivatalossá tételéhez. (CSATOLMÁNY a dokumentum)

ÖSSZEGZÉS:

* A szabályozás alapján a jelentkezőket el kell látni az óvodánkban, szerződéses megoldás már nem időszerű.
* Javaslom az óvoda nyitva-tartására ezeken a napokon a kötelező minimum 8 órát, mely megfelel a normatív elvárásoknak. (7.00-15.00-ig).
* A személyi feltételnél csak magammal számolok és egy fő szerződéses takarítóval. (Dr. Maruzsa a levelében azt javasolja, hogy a szabadságot töltő alkalmazottak helyett szerződéses személyekkel is el lehetne látni a feladatot. Természetesen pedagógus is kell az szabályos ellátáshoz.)
* Újhartyán Város Főzőkonyhája karbantartás miatt zárva lesz, tehát a napi 3 étkezést is meg kell szervezni beszállítással.

**Kérem a Tisztelt Fenntartót az ügy megvitatására és hozzon határozatot a Gyermekvár Német Nemzetiségi Óvoda 2025 augusztus havi nyitva-tartásáról azalábbiak szerint:**

**Az intézmény 2025. augusztus 1-31. között nyitva tart, ezen belül**

**2025. augusztus 1-21-22-25. napokon nevelés nélküli munkanapot szervez.**

Tisztelettel:

Rizmajer Ildikó

igazgató

**Újhartyán, 2025. 07. 11.**