**E L Ő T E R J E S Z T É S**

**Német Nemzetiségi Önkormányzat Újhartyán Képviselő-testületének**

**2025. július 28-i ülésre**

**3. napirend:**

**Tárgy:** **„Gyermekvár” Német Nemzetiségi Óvoda – Nyári zárva tartással kapcsolatos intézkedések**

**Előterjesztő:** Rizmajer Ildikó intézményvezető

**Szavazás módja:** Határozathozatal, egyszerű többség

**Tisztelt Képviselő-testület!**

Dr. Maruzsa Zoltán köznevelési államtitkár 2025. július 2-i keltezéssel ,,Óvodai nyári zárás-tájékoztatás” tárgyú levelében felhívta a hazai fenntartók és óvodaigazgatók figyelmét, hogy az óvodák működését szabályzó Köznevelési törvény alapján az óvoda szeptember 1-től augusztus 31-ig működő intézmény, így a gyermekeket el kell látni a teljes óvodai évben amellett, hogy az alkalmazottak szabadságát július 1-augusztus 31 között kell kiadni.

Ha a Fenntartó úgy dönt, hogy az óvoda karbantartás vagy egyéb ok miatt be kell zárjon, a vele jogviszonyban álló gyermekek ellátását másik óvodában kell biztosítani szerződéses formában.

Kérem a Tisztelt Fenntartót az ügy megvitatására és határozat meghozatalára a Gyermekvár Német Nemzetiségi Óvoda 2025. augusztus havi nyitva tartásáról, és az ezzel együtt járó intézkedések megtételéről.

**Újhartyán, 2025. július 21.**