**E L Ő T E R J E S Z T É S**

**Német Nemzetiségi Önkormányzat Újhartyán Képviselő-testületének**

**2025. július 28-i ülésre**

**1. napirend:**

**Tárgy:** **„Gyermekvár” Német Nemzetiségi Óvoda – Pedagógus Teljesítményértékelés**

**Előterjesztő:** Rizmajer Ildikó intézményvezető

**Szavazás módja:** Határozathozatal, egyszerű többség

Tisztelt Képviselő-testület!

A pedagógusok teljesítményértékelését először a 2024-25. nevelési évben kell elvégezni a 18/2024. (IV. 4.) BM rendelet alapján.

Intézményünkben az itt leírt TÉR értékelési feladatokat elvégeztük a szabályzás alapján. Értékelő személyek: igazgató és igazgatóhelyettes - általános szakmai vezető és német nemzetiségi szakmai vezető. Alapkoncepció volt a pedagógusok erősségeit kihangsúlyozó elemzés és a fejlesztendő terület beazonosítása, ehhez tartozó javaslattételek. Intézményünk pedagógusai a 2024-25. nevelési évben kiemelkedő eredményt értek el, átlagosan 93% szinttel. Ennek következménye az anyagi elismerés, melynek minimuma az ehhez csatolt normatív támogatás 1 fő pedagógusra eső része. A juttatás 2025. szeptember 1-én lép hatályba.

Kérem a Tisztelt Képviselő-testületet az előterjesztés megtárgyalására, és a határozati javaslat elfogadására!

**Határozati javaslat**

A Német Nemzetiségi Önkormányzat Újhartyán Képviselő-testülete feladat- és hatáskörében eljárva az alábbi határozatot hozza:

**Német Nemzetiségi Önkormányzat Újhartyán Képviselő-testületének**

**……../2025.(VII.28.) számú határozata**

A Német Nemzetiségi Önkormányzat Újhartyán Képviselő-testülete úgy döntött, hogy a „Gyermekvár” Német Nemzetiségi Óvoda Újhartyán igazgatójának tájékoztatását a pedagógusok 2024/2025. évi teljesítményértékelésére vonatkozóan az előterjesztés szerint elfogadja.

Határidő: azonnal

Felelős: elnök

**Újhartyán, 2025. július 21.**